CELEX: 32005R0129
Language: sk
Date: 2005-01-20 00:00:00
Title: Nariadenie Komisie (ES) č. 129/2005 z 20. januára 2005 týkajúce sa zatriedenia určitých druhov tovaru do kombinovanej nomenklatúry, ktorým sa mení a dopĺňa nariadenie (ES) č. 955/98

28.1.2005   
            
            
               SK
            
            
               Úradný vestník Európskej únie
            
            
               L 25/37
            
         
      NARIADENIE KOMISIE (ES) č. 129/2005
   z 20. januára 2005
   týkajúce sa zatriedenia určitých druhov tovaru do kombinovanej nomenklatúry, ktorým sa mení a dopĺňa nariadenie (ES) č. 955/98
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, priloženej k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá výkladu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkove alebo čiastočne zakladá, alebo ktorá k nej pridáva akékoľvek ďalšie delenie, a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod kód KN uvedený v stĺpci 2 na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru, vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Zatriedenie „audiofrekvenčných prístrojov“ v nariadení Komisie (ES) č. 955/98 z 29. apríla 1998, ktoré sa týka zatriedenia určitých druhov tovaru do kombinovanej nomenklatúry (3), viedlo k zatriedeniu tzv. systémov domáceho kina do kódu KN 8543 89 95. Pretože takéto zatriedenie nie je v súlade so zatriedením uvedeným v prílohe k tomuto nariadeniu, musí sa považovať za nesprávne.
            
         
               (6)
            
            
               Nariadenie (ES) č. 955/98 by malo byť z tohto dôvodu adekvátne zmenené a doplnené.
            
         
               (7)
            
            
               Opatrenia stanovené v tomto nariadení sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod kód KN uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru, vydané colnými orgánmi členských štátov, ktoré nie sú v súlade s týmto nariadením, sa možno odvolávať naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Bod 2 prílohy k nariadeniu (ES) č. 955/98 je zrušený.
   Článok 4
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. januára 2005
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 1989/2004 (Ú. v. EÚ L 344, 20.11.2004, s. 5).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené Aktom o pristúpení z roku 2003.
   
      (3)  Ú. v. ES L 133, 7.5.1998, s. 12.
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Výrobok dodávaný v súbore na predaj v malom, pozostávajúci z:
                              
                                          —
                                       
                                       
                                          kombinovaného prístroja (zosilňovač, rozhlasový prijímač AM/FM a DVD/CD prehrávač),
                                       
                                    
                                          —
                                       
                                       
                                          subwoofera,
                                       
                                    
                                          —
                                       
                                       
                                          piatich reproduktorov,
                                       
                                    
                                          —
                                       
                                       
                                          a diaľkového ovládania.
                                       
                                    Výrobok (známy ako „domáce kino“) je určený na domácu zábavu najmä prostredníctvom reprodukcie zvuku a obrazu uloženého na DVD.
                           
                        
               
                  8521 90 00
               
               
                  Zatriedenie sa riadi ustanoveniami všeobecných pravidiel 1, 3 b) a 6 na interpretáciu kombinovanej nomenklatúry, poznámkou 3 v oddiele XVI a znením kódov KN 8521 a 8521 90 00.
                  Výrobok je súbor určený na predaj v malom, pričom kombinovaný prístroj je tým komponentom súboru, ktorý udáva jeho podstatný charakter [všeobecné pravidlo 3 b)].
                  V zmysle poznámky 3 k oddielu XVI je DVD/CD prehrávač komponentom, ktorý vykonáva hlavnú funkciu kombinovaného prístroja. Zosilňovanie zvuku a reprodukcia rozhlasových signálov sa v porovnaní s reprodukciou obrazu považujú za druhotnú funkciu.
                  Z tohto dôvodu sa súbor zatrieďuje ako prístroj na reprodukciu videofonického záznamu pod kód KN 8521 90 00.
               
            
                  
                              2.
                           
                           
                              Výrobok dodávaný v súbore na predaj v malom, pozostávajúci z:
                              
                                          —
                                       
                                       
                                          rozhlasového prijímača AM/FM so zosilňovačom,
                                       
                                    
                                          —
                                       
                                       
                                          DVD/CD prehrávača,
                                       
                                    
                                          —
                                       
                                       
                                          subwoofera,
                                       
                                    
                                          —
                                       
                                       
                                          piatich reproduktorov,
                                       
                                    
                                          —
                                       
                                       
                                          a diaľkového ovládania.
                                       
                                    Výrobok (známy ako „domáce kino“) je určený na domácu zábavu najmä prostredníctvom reprodukcie zvuku a obrazu uloženého na DVD.
                           
                        
               
                  8521 90 00
               
               
                  Zatriedenie sa riadi ustanoveniami všeobecných pravidiel 1, 3 b) a 6 na interpretáciu kombinovanej nomenklatúry a znením kódov KN 8521 a 8521 90 00.
                  Výrobok je súbor určený na predaj v malom, pričom DVD/CD prehrávač je tým komponentom súboru, ktorý udáva jeho podstatný charakter.
                  Z tohto dôvodu sa súbor zatrieďuje ako prístroj na reprodukciu videofonického záznamu pod kód KN 8521 90 00.
               
            
                  
                              3.
                           
                           
                              Sieťový analyzátor, pozostávajúci z integrovaného modulu analyzátora, zbernej pamäte a rozhrania pre zariadenie na automatické spracovanie údajov (ADP), ktoré sú uložené v jednom kryte.
                              Analyzátor je určený na zabezpečenie informácií o činnosti sietí monitorovaním ich aktivity, dekódovaním všetkých hlavných protokolov a generovaním sieťovej prevádzky.
                              Zariadenie na automatické spracovanie údajov sa nepredkladá spolu s analyzátorom.
                           
                        
               
                  9031 80 39
               
               
                  Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry, poznámkou 5 (E) ku kapitole 84, doplnkovou poznámkou 1 ku kapitole 90 a znením kódov KN 9031, 9031 80 a 9031 80 39.
                  Analyzátor vykonávajúci špecifickú funkciu prostredníctvom modulu analyzátora je vylúčený z položky 8471 uplatnením poznámky 5 (E) ku kapitole 84.
                  Analyzátor je určený špeciálne na analyzovanie prevádzky v sieti a nie na meranie alebo kontrolu elektrických veličín, a preto je vylúčený z položky 9030.
               
            
                  
                              4.
                           
                           
                              Sieťový analyzátor, pozostávajúci z centrálnej riadiacej zbernice, modulu analyzátora, zariadenia na automatické spracovanie údajov, monitora a klávesnice, ktoré sú uložené v jednom kryte.
                              Analyzátor je určený na vykonávanie týchto funkcií:
                              
                                          —
                                       
                                       
                                          analýzu prevádzkového stavu existujúcich sietí a sieťových produktov,
                                       
                                    
                                          —
                                       
                                       
                                          simulovanie prevádzkových a poruchových stavov v existujúcich sieťach a sieťových produktoch,
                                       
                                    
                                          —
                                       
                                       
                                          generovanie prevádzky siete.
                                       
                                    
                        
               
                  9031 80 39
               
               
                  Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry, poznámkou 5 (E) ku kapitole 84, doplnkovou poznámkou 1 ku kapitole 90 a znením kódov KN 9031, 9031 80 a 9031 80 39.
                  Analyzátor vykonávajúci špecifickú funkciu prostredníctvom modulu analyzátora je vylúčený z položky 8471 uplatnením poznámky 5 (E) ku kapitole 84.
                  Analyzátor je určený špeciálne na analyzovanie prevádzky v sieti a nie na meranie alebo kontrolu elektrických veličín, a preto je vylúčený z položky 9030.